‘৬২ কোটি পুণ্যার্থীর মিলনক্ষেত্র’, মহাকুম্ভকে ‘শতাব্দীর বিরলতম ঘটনা’, আখ্যা যোগীর

প্রয়াগরাজ: একের পর বিপর্যয়ের ঘটনায় খবরের শিরোনামে মহাকুম্ভ (Mahakumbh 2025)। মহাকুম্ভকে ঘিরে রাজনৈতিক অভিযোগ ও পাল্টা অভিযোগও কম হচ্ছে না। পুণ্যস্নানের (Holy Bath) জল দূষিত নিয়েও জলঘোলা কম হয়নি। তবে সেই সমস্ত দিকে কর্ণপাত না করে, ৬২ কোটি পুণ্যার্থীর মিলনক্ষেত্রকে শতাব্দীর বিরলতম ঘটনা (Century’s Rarest Events) বলে আখ্যা দিলেন উত্তরপ্রদেশের মুখ্যমন্ত্রী যোগী আদিত্যনাথ (Cm Yogi Adityanath)।

রবিবার ব্রজভূমিতে এসে রাজ্যের মুখ্যমন্ত্রী বলেন, ৬২ কোটি পুণ্যার্থী মহাকুম্ভে এসেছেন। মহাকুম্ভ হল একটি ‘ইউনিকর্ন’। গোটা বিশ্বের মানুষকে অভ্যর্থনা জানিয়েছে কুম্ভ। মহাকুম্ভ এই শতাব্দী একটি বিরলতম ঐতিহাসিক ঘটনার সাক্ষী থাকল।

আরও পড়ুন: ‘শিশুদের মধ্যে স্থূলতা চার গুণ বেড়েছে,’ ‘মন কি বাত’ অনুষ্ঠানে উদ্বেগ প্রকাশ প্রধানমন্ত্রীর

যোগী আদিত্যনাথ বলেন, আমার কাছে এটি খুব গুরুত্বপূর্ণ। আজ, আমি ব্রজভূমিতে এসেছি, যার পিছনে একটি আধ্যাত্মিক এবং সাংস্কৃতিক পটভূমি রয়েছে। এটি দীর্ঘকাল ধরে ভারতের সভ্যতা ও সংস্কৃতিকে প্রভাবিত করেছে।

মুখ্যমন্ত্রী বলেন, এত মানুষের কুম্ভে সমাগম এটি একটি বিরল ঘটনা। আমি মনে করি, পৃথিবীর যে কোনও অনুষ্ঠানে, তা আধ্যাত্মিক হোক বা যেকোনও পর্যটনের উদ্দেশ্যে, সেই অনুষ্ঠানে নির্দিষ্ট সময়ে এত বিপুল সংখ্যক মানুষের সমাগম হওয়া এবং সেই অনুষ্ঠানের সঙ্গে একাত্ম হওয়া, এই শতাব্দীর অন্যতম বিরল ঘটনা।

উত্তরপ্রদেশের মুখ্যমন্ত্রী, গোরক্ষপীঠের মহন্ত যোগী আদিত্যনাথের কথায়, অবশ্যই কল্পনা করা হয়েছিল যে এমন একটি সময় আসবে যখন ভারতের লোকেরা তাদের ঐতিহ্য এবং সংস্কৃতি থেকে বিচ্ছিন্ন বোধ করতে পারে। কিন্তু কুম্ভ সেই মিলনক্ষেত্র যেখানে সংযোগ পুনঃপ্রতিষ্ঠিত করার জন্য একটি শক্তিশালী মাধ্যম হিসাবে কাজ করছে ও করবে। মানুষকে তাদের আধ্যাত্মিক শিকড় এবং সাংস্কৃতিক ঐতিহ্যে ফিরিয়ে আনবে।